Eelnõu

NARVA LINNAVOLIKOGU

OTSUS

Narvas

**Narva Linnavolikogu 18.05.2017 otsuse nr 27 „Projekti „TEN-T transiitteede rekonstrueerimistööd Narvas“ oma- ja sildfinantseeringu kinnitamine“ muutmine**

1. **ASJAOLUD JA MENETLUSE KÄIK**

Projekti „TEN-T transiitteede rekonstrueerimistööd Narvas“ eesmärgiks on Narva transiitkoridori oluliste kitsakohtade kõrvaldamine, luues mugavad ja ohutud tingimused transpordi ja jalakäijate liikumiseks ja aidates kaasa kogu Narva linna keskkonnaseisundi parenemisele.

Narva Linnavolikogu 15.12.2016 otsusega nr 254 kinnitati projekti vastav omafinantseering summas kuni 1 229 004 eurot ning sildfinatseering summas kuni 3 600 000 eurot. 30.03.2017 esitas Majandus- ja Kommunikatsiooniministeerium ettepaneku eraldada projekti „TEN-T transiitteede rekonstrueerimistööd Narvas“ elluviimiseks täiendavad rahalised vahendid summas 2 976 398,87 eurot. Selliselt Ühtekuuluvusfondi vahenditest projektile eraldatava toetuse summa oleks kokku 8 976 398,87 eurot (algselt toetus moodustas 6 000 000 eurot). Meetme toetus moodustab kuni 85% abikõlblikest projekti kuludest. Seega linna abikõlblik omafinantseering peab moodustama vähemalt 1 584 070,39 eurot (15% projekti abikõlblikust maksumusest). Lisaks on juurde arvestatud projekti mitteabikõlblikud kulud summas 161 016 eurot, nendest 5016 eurot oli eelnevalt kulutatud projekti ettevalmistustöödele. Seega projekti omafinantseeringu vajadus kokku (ilma varem kulutatud projekti ettevalmistustöödeks 5016 eur) moodustab 1 740 070,39 eurot, mis oli kinnitatud 18.05.2017 Narva Linnavolikogu otsusega nr 27. Projekti kogu eelarveks (abikõlblikud kulud) on seega 10 560 469,26 eurot.

Projekti abikõlblikkuse perioodi alguskuupäev on 30. detsember 2016. Projekti rahuldamisotsus oli kätte saadud 18.04.2017. Narva Linna Arenduse ja Ökonoomika Amet alustas projekti ettevalmistustööd 2014. aastal. Perioodil (2014-2017) olid teostatud järgmised eeltööd: Rahu ja Paul Kerese tänavate ning Paul Kerese väljaku projekteerimise, rekonstrueerimise ja kapitaalremondi ehituskulude eelhinnang, Narva transiitkoridori eeldatava liiklussageduse prognoos, Kerese tn – Tallinna mnt - Puškini tn ringristmiku uue liiklusskeemi eskiislahenduse koostamine, projekti TEN-T transiitteede rekonstrueerimistööde Narvas teostamiseks teostatavus-tasuvusanalüüsi koostamine, TTA ja finantsanalüüsi uuendamine ning korrigeerimine. 2017. aastal teostati ka Narva, P. Kerese tn täiendavad topo-geodeetilised uurimistööd.

Alates abikõlbliku perioodist (30.12.2016) 2017-2018. aastatel olid Narva linna eelarves ettenähtud rahalised vahendid järgmistele tegevustele:

* „Narva, P. Kerese tn täiendavad topo-geodeetilised uurimistööd“, Rakendusgeodeesia ja Ehitusgeoloogia Inseneribüroo OÜ, 2017. aasta eelarve;
* „“TEN-T transiitteede rekonstrueerimistööde Narvas teostamiseks teostatavus-tasuvusanalüüsi koostamine" TTA ja finantsanalüüsi uuendamine ning korrigeerimine”, Gravitas Consult OÜ, 2018. aasta eelarve;
* „Narva linn, Kerese tn eelprojekt. Liiklusohutuse audit“, Roadplan OÜ, 2018. aasta eelarve;
* „Narva linnas asuva Paul Kerese tänavalõikude L1-L4, Paul Kerese ja Kreenholmi tänavate ristmiku ja Paul Kerese väljaku eelprojekti koostamine koos täiendavate ehitusuuringute ja ehitustööde maksumuse kalkulatsiooni koostamisega“, AS Infragate Eesti, 2018. aasta eelarve;
* „Narva linnas asuvate Paul Kerese väljaku, Paul Kerese tänavalõikude L1-L4, Paul Kerese ja Kreenholmi tänavate ristmiku ja Rahu tänava ehitusprojekti eelprojekti staadiumis projekteerimistööd“, Novarc Group AS, 2018. aasta eelarve;
* Eelprojekti ekspertiis, 2018. aasta eelarve;
* TTA ning finantsanalüüsi uuendamine, 2018. aasta eelarve;
* Liiklusohutusaudit eelprojektile, 2018. aasta eelarve;
* Muud abitegevused (TK konsultatsioon, hanke korraldamise teenus, 2018. aasta eelarve).

2018. aasta augusti kuu seisuga projekti ettevalmistustöödele on juba kulutatud 69 553,76 eurot, sh P. Kerese tn täiendavate topo-geodeetilised uurimistööde teostamisele on kulutatud 756 eurot 2017. aastal. Narva linna 2018. aasta eelarves projekti tegevusteks on ettenähtud rahalised vahendid kokku summas 155 244 eurot.

Seoses projekti tegevuste elluviimisega ja tegevuste ajakava täpsustamisega, Narva Linnavolikogu 18.05.2017 otsuse nr 27 „Projekti „TEN-T transiitteede rekonstrueerimistööd Narvas“ oma- ja sildfinantseeringu kinnitamine“ ja Narva linna Arengukava vahel tekkisid vastuolusid, kuna oma- ja sildfinantseerimise vajadus aastate lõikes muutus. Nimetatud vastuolude kõrvaldamiseks (ning samuti tulevikus analoogsete vastuolude vältimiseks) on vajalik Linnavolikogu otsusega kinnitada, et oma- ja sildfinantseerimise tegelik vajadus aasate lõikes täpsustatakse Narva linna arengukavas sh tegevuskavas vastavalt KOKS § 371 lg-le 2 *„Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel“*.

Projekti „TEN-T transiitteede rekonstrueerimistööd Narvas“eeldatav omafinantseerimise ja sildfinantseerimise vajadus aastate kaupa on järgmine (*juhul, kui aasta lõpus jäävad kasutamata vahendid, viiakse see üle järgmisele aastale*):

|  |  |  |  |  |  |
| --- | --- | --- | --- | --- | --- |
|  | 2017 | 2018 | 2019 | 2020 | 2021 |
| omafinantseerimine | 756 | 155 244 | 158 407 | 950 442 | 475 221,39 |
| sildfinantseerimine | 0 | 0 | 897 640 | 5 385 840 | 2 692 918,87 |

Projekti elluviimiseks vajalikud omafinantseerimise ja sildfinantseerimise rahalised vahendid aastate kaupa täpsustatakse igal aastal Narva linna arengukavas.

Projekti raames tekkis vajadus suurendada projekti sildfinantseerimise summat, mis võrdub toetuse summale ehk 8 976 398,87 eurot. Sildfinantseerimise suurendamine on vajalik selleks, et eelarves oleks piisavalt käibevahendeid projekti elluviimiseks, sest ettemakset sellele projektile taotleda ei saa. Projekti omafinantseeringu summa jääb samaks.

Seoses ülaltooduga on vajalik muuta Narva Linnavolikogu 18.05.2017 otsuse nr 27 „Projekti „TEN-T transiitteede rekonstrueerimistööd Narvas“ oma- ja sildfinantseeringu kinnitamine“ punkti 3.1, 3.2, 3.3, 3.4 ning lisada punkti 3.6.

Punktis 3.1 muudetakse, et omafinantseeringu vajadus aastate lõikes otsuses ei kajastu. Omafinantseeringu summa jääb samaks.

Punktis 3.2 muudetakse sõnastus nii, et laen võetakse omafinantseeringu katteks terve projekti perioodiks ehk 2017.-2021. Laenu summa aastate lõikes otsuses ei kajastu. Laenu summa jääb samaks.

Punktis 3.3 muudetakse põhieelarves ette nähtud summa aastate lõikes.

Punktis 3.4 muudetakse laenu summa sildfinantseeringu katteks. Laenu summa sildfinantseeringu katteks aastate lõikes otsuses ei kajastu.

Projekti elluviimiseks vajalikud omafinantseerimise ja sildfinantseerimise rahalised vahendid aastate kaupa täpsustatakse igal aastal Narva linna arengukavas, selleks on otsusele lisatud punkt 3.6.

1. **ÕIGUSLIKUD ALUSED**

2.1. Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta kohaldatakse ka haldusorgani poolt haldusakti muutmise suhtes.

HMS § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

1. **OTSUS**

Muuta Narva Linnavolikogu 18.05.2017 otsuse nr 27 „Projekti „TEN-T transiitteede rekonstrueerimistööd Narvas“ oma- ja sildfinantseeringu kinnitamine“ punkti 3.1, 3.2, 3.3, 3.4 ja lisada punkti 3.6 järgmiselt:

„3.1. Kinnitada projekti „TEN-T transiitteede rekonstrueerimistööd Narvas“ omafinantseeringuks kokku 1 740 070,39 eurot“.

„3.2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks kokku 1 690 070,39 eurot“.

„3.3. Projekti positiivse rahastamisotsuse korral näha ette Narva linna põhieelarves omafinantseeringu katteks kokku kuni 50 000 eurot; 2018. aastal kuni 11 500 eurot, 2019. aastal kuni 15 000 eurot, 2020. aastal kuni 23 500 eurot“.

„3.4. Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks kokku 8 976 398,87 eurot“.

3.6. Projekti omafinantseerimise ja sildfinantseerimise summad aastate lõikes kajastada Narva linna Arengukavas.

1. **RAKENDUSSÄTTED**

4.1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavaks tegemisest.

4.2. Otsus jõustub seadusega sätestatud korras.

Irina Janovitš

Linnavolikogu esimees